Kínos! Koronavírusos lett egy prostituált, most minden kuncsaftjának családostul kell jelentkeznie ~ Legjava.pro
Kínos! Koronavírusos lett egy prostituált, most minden kuncsaftjának családostul kell jelentkeznie
Modica egy szép barokk kisváros Olaszország déli részén, Szicília szigetén, Ragusa közelében. Az 55 ezres Modica történelmi belvárosában töltötte idejét nemrég egy perui nő, aki ott is folytatta áldásos tevékenységét: nagyon finoman megfogalmazva férfiaknak nyújtott pénzért szolgáltatásokat.
A nő két hetet volt a városban, aztán elutazott az Olaszország középső részén fekvő Folignóba, ahol viszont kiderült róla, hogy koronavírusos. Ahogy ilyenkor lenni szokott, megindult a kontaktkutatás, ami az ő esetében nem is olyan egyszerű. A lényeg, hogy a folignói hatóságok értesítették a modicaiakat, hogy bizony ott is érdemes lenne néhány férfiembernek megvizsgáltatnia magát.
A város polgármestere nem tudott mit tenni: arra szólította fel a modicai férfiakat, hogy aki járt a perui prostituáltnál, az családtagjaival együtt jelentkezzen az orvosnál és teszteltesse le magát. Erre mondják azt, hogy kínos. Nagyon kínos!